Moskvaning “Lokomotiv” klubi himoyachisi Vitaliy Denisov 25-turni majburan qo‘yib yuboradi

Moskvaning “Lokomotiv” futbol klubi sharafini himoya qiladigan o‘zbekistonlik himoyachi Vitaliy Denisov “Amkar”ga qarshi bo‘lib o‘tadigan 25-tur uchrashuvini o‘tkazib yuboradi, deb xabar berdi “Uff.uz”.

Rossiya Premyer-ligasining 24-turidan joy olgan Moskva derbisida Vitaliy Denisov ogohlantirish ishlab olgandi. “SSKA”ga qarshi bellashuvning 7-daqiqasidagi ogohlantirish Denisov uchun ketma-ket to‘rtinchisi bo‘lgani uchun, u bitta turni qo‘yib yuborishga majbur.
“Lokomotiv”ning “Amkar”ga qarshi o‘yini 24-aprel kuni Toshkent vaqti bilan 14:00 da boshlanadi. Shu kuni 16:30 da Odil Ahmedov harakat qiladigan “Krasnodar” o‘z maydonida “Ufa” klubiga qarshi saf tortadi.